ফোকাচ্চা
ফোকাচ্চা (ইতালীয়: Focaccia, আ-ধ্ব-ব: [foˈkattʃa]; লিগুরীয়: fugassa; আ-ধ্ব-ব: [fyˈɡasa]) ইতালীয় রন্ধনশৈলীতে এক ধরনের বদ্ধ উনুনে সেঁকা চ্যাপ্টা পাঁউরুটি। এটির সাথে রন্ধনশৈলী ও বুনটে পিৎজার রুটির মতো অংশটির মিল আছে। তাই কিছু কিছু স্থানে এটিকে "পিৎজা বিয়াংকা" (pizza bianca) অর্থাৎ "খালি পিৎজা" বলে ডাকা হয়। ফোকাচ্চাকে মূল খাবারের সাথে অতিরিক্ত খাবার বা পার্শ্বব্যঞ্জন (সাইড ডিশ) হিসেবে পরিবেশিত করা হতে পারে কিংবা স্যান্ডুইচের রুটি হিসেবে ব্যবহার করা হতে পারে।